<classify> OFISA Mtendaji Mkuu wa Mamlaka ya Majisafi na Majitaka Dar es Salaam Dawasa, Cyprian Luhemeja pichani ametangaza wafanyakazi wote 1,070 wataanza kulipwa mishahara mipya mwezi ujao.Alisema hayo Dar es Salaam jana baada ya kutangazwa kushika wadhifa huo kwenye sherehe ya kuzindua menejimenti ya Dawasa mpya.Katibu Mkuu wa Wizara ya Maji na Umwagiliaji, Profesa Kitila Mkumbo ndiye aliyemtangaza bosi huyo mpya wa Dawasa kwa wafanyakazi, mbele ya wajumbe Bodi ya Wakurugenzi, inayoongozwa na Jenerali mstaafu, Davis Mwamunyange.Mwezi ujao tutaanza kulipa mishahara mipya kwa wafanyakazi wote, alisema Mhandisi Luhemeja atakayeongoza mamlaka hiyo mpya inayotokana na kuunganishwa kwa taasisi mbili za Dawasa na Shirika la Majisafi na Majitaka Dar es SalaamDawasco. Dawasa ilikuwa na wafanyakazi 70 na Dawasco watumishi 1,000.Dawasco imefutwa rasmi Agosti 10, mwaka huu. Pia Profesa Mkumbo alitangaza kuwa serikali imeamua kuikabidhi Dawasa jengo kubwa la ghorofa lililopo makutano ya barabara za Chuo Kikuu na Sam Nujoma.Alitaka Dawasa kuhamia kwenye jengo hilo jipya litakapokamilika kutoka kwenye viofisi vidogo vilivyopo Gerezani na Mwananyamala. Kuhusu mchakato wa kumpata ofisa mtendaji mkuu CEO huyo, Kitila alisema haukuwa rahisi kwani kulikuwa na mchakato mrefu ulioendeshwa na Sekretarieti ya Ajira chini ya Katibu Mkuu Utumishi.Alisema walioomba ajira hiyo walikuwa 36 na sekretarieti hiyo iliwachuja na kubaki 12 waliosailiwa na kuchujwa na wakabakia wanne. Hao wanne walikuwa na sifa ya kuteuliwa kuwa watendaji wakuu na serikali iliendesha mchakato pia ili kuangalia maendeleo yao, mienendo, historia na uchapakazi wao.Kwa kutumia Sheria ya Dawasa ya mwaka 2001, Waziri wa Maji na Umwagiliaji, Profesa Makame Mbarawa, ameamua kumteua Cyrian Luhemeja kuwa Ofisa Mtendaji Mkuu, alitangaza Profesa Kitila.Alisema Luhemeja ana shahada ya pili ya Masuala ya Biashara na Fedha kutoka Chuo Kikuu Huria cha Tanzania OUT aliyopata mwaka 2009 na Shahada ya Sayansi ya Uhandisi kutoka Chuo Kikuu cha Dar es Salaam aliyopata mwaka 2003.Mhandisi Luhemeja ana uzoefu wa miaka 14 katika sekta ya maji, ambapo amewahi kuwa mhandisi wa miradi wa Dawasa ya zamani, meneja wa Dawasa wilaya ya Kinondoni na Mkurugenzi Mtendaji wa Mamlaka ya Majisafi na Majitaka Moshi Muwsa mkoani Kilimanjaro.Mwaka 2015 Luhemeja aliteuliwa Mkurugenzi Mkuu wa Dawasco akitokea Moshi kama Mkurugenzi Mtendaji wa Muwsa. Aliteuliwa kuwa bosi wa Dawasco na aliyekuwa Waziri wa Maji, Profesa Jumanne Maghembe.Katika sherehe hiyo ya jana, pia walitangazwa wakuu wapya wa vitengo na wakurugenzi watakaoongoza idara mbalimbali za Dawasa mpya. Dawasa inahudumia jiji la Dar es Salaam na mkoa wa Pwan  <topic>: KITAIFA 